b'\n_START_ARTICLE_\nSvesinglejr\n_START_SECTION_\nUdelejren Ladelund\n_START_PARAGRAPH_\nDen 1. november forlod ca. 1.000 fanger Husum-Svesing. Sammen med yderligere 1.000 fanger fra Neuengamme ankom de til Agtrup, hvorfra de marcherede til KZ-lejr Ladelund ved Ladelund, som ligger f\xc3\xa5 kilometer syd for den danske gr\xc3\xa6nse. Betingelserne var lige s\xc3\xa5 katastrofale som i Svesinglejren, i de seks uger lejren fungerede til den 16. december 1944 d\xc3\xb8de 300 fanger i Ladelund. De er begravet p\xc3\xa5 kirkeg\xc3\xa5rden i Ladelund._NEWLINE_Ladelund og Husum-Svesing blev af fangerne kaldt "d\xc3\xb8dslejren". Det antages at indtil 5000 fanger har opholdt sig i de to udelejre. Det n\xc3\xb8jagtige antal fanger og hvor mange af dem, der d\xc3\xb8de, er ikke kendt. Mange fangerne d\xc3\xb8de i lejrene og under transporten.'